|  |  |
| --- | --- |
|  | OBČINA ŠENČUR  Kranjska 11  4208 Šenčur  tel. 04 - 2519 100 fax. 2519-111  e-mail:obcina@sencur.si  <url:www.sencur.si> |

**Župan**

**Datum: 11.05.2012**

**Štev.: 062-02-/12-13**

## ČLANOM OBČINSKEGA SVETA OBČINE ŠENČUR

**Zadeva: Odlok o spremembah in dopolnitvah Odloka o preoblikovanju Osnovnega zdravstva Gorenjske – prva obravnava**

Občina Šenčur je z ostalimi osemnajstimi občinami soustanoviteljica Osnovnega zdravstva Gorenjske, ki deluje na podlagi Odloka o preoblikovanju Osnovnega zdravstva Gorenjske. Odlok o preoblikovanju Osnovnega zdravstva Gorenjske so sprejele vse takratne občine ustanoviteljice Osnovnega zdravstva Gorenjske in je objavljen v Ur. l. RS, št. 101/2004, 69/2005 in velja od 1. oktobra 2004 dalje.

S strani Osnovnega zdravstva Gorenjske smo v obravnavo prejeli osnutek Odloka o spremembah in dopolnitvah Odloka o preoblikovanju OZG. V prilogi vam prilagamo obrazložitev sprememb in dopolnitev odloka ter besedilo odloka.

Občinskemu svetu predlagam, da sprejme sledeči

**SKLEP:**

**Sprejme se Odlok o spremembah in dopolnitvah Odloka o preoblikovanju Osnovnega zdravstva Gorenjske – prva obravnava.**

Priloga:

* obrazložitev odloka
* predlog odloka - prva obravnava Župan občine ŠENČUR

Miro Kozelj, l.r.

**VSEM OBČINAM USTANOVITELJICAM**

**ZAVODA OZG**

**SPREMEMBE ODLOKA O PREOBLIKOVANJU OSNOVNEGA ZDRAVSTVA GORENJSKE**

Spoštovani,

Svet zavoda Osnovno zdravstvo Gorenjske je dne 27.03.2012 na svoji 8. Redni seji obravnaval tudi predlog Odloka o spremembah in dopolnitvah Odloka o preoblikovanju Osnovnega zdravstva Gorenjske, ter soglasno potrdil vse predlagane spremembe.

Predlagani Odlok o spremembah in dopolnitvah Odloka o preoblikovanju Osnovnega zdravstva Gorenjske, vsebuje tri poglavitne spremembe in sicer pripojitev Organizacijske enote Zobna poliklinika Kranj k OE Zdravstvenemu domu Kranj, vključitev Občine Gorje ter vključitev predstavnika zaposlenih OE Uprava v Svet OZG in prenos funkcije vodenja OE Uprava na direktorja zavoda, v sklopu drugih sprememb.

1. ***Vključitev Občine Gorje***

Občina Gorje je bila ustanovljena leta 2006 z ločitvijo od Občine Bled in vse do sedaj ni imela formalnega statusa ustanoviteljice OZG-ja, saj kot ustanoviteljica ni bila določena v ustanovitvenih aktih zavoda OZG, torej Odloku o preoblikovanju Osnovnega zdravstva Gorenjske (Ur.l. RS, št. 101/2004, 69/2005) in Statutu Osnovnega zdravstva Gorenjske (Ur.l. RS, št. 107/2005, 50/2006). Zaradi omenjenega tudi ni imela svojega predstavnika v Svetu OZG, ki bi lahko sodeloval in predstavljal interese občine. O nujnosti vključitve Občine Gorje je bilo izpostavljeno tudi že na 3. seji Sveta OZG, kjer je pobuda za ureditev razmerij in vključitev občine, bila dana s strani predstavnice Občine Bled.

V predlagani spremembi odloka se tako Občino Gorje vključi kot polnopravno ustanoviteljico, z vsemi pravicami in obveznostmi v odnosu do zavoda. Posledično se število članov sveta OZG poveča, torej za predstavnika občine Gorje, spremenijo pa se tudi deleži glasov pri Občini Bled, saj določen delež dosedanjih glasov, sedaj pripada Občini Gorje.

Predlagana sprememba je zajeta v 1., 4. in 5. Členu predlaganega Odloka o spremembah in dopolnitvah Odloka o preoblikovanju OZG.

1. ***Pripojitev Zobne Poliklinike Kranj***

Pripojitev Zobne poliklinike Kranj (v nadaljevanju ZP Kranj) k Zdravstvenemu domu Kranj (v nadaljevanju ZD Kranj), je bilo v preteklosti že večkrat izpostavljeno, nazadnje v letu 2011 s strani Mestne občine Kranj in sicer v sklopu racionalizacije delovanja javnih zavodov, do njegove realizacije pa do sedaj še ni prišlo. Zadnja leta se je ZP Kranj soočala z odhodom številnih zobozdravnikov v zasebništvo, ter s tem povezanimi drugimi težavami, ki so enoto porinili v nezavidljiv s finančnimi položaj. Enota se je kar nekaj let borila tudi s prevelikim številom zaposlenih na eni strani in nizkim številom zobozdravnikov na drugi strani, ki so še ostali in opravljajo zobozdravstveno dejavnost. Poleg tega se je število zaposlenih v zadnjih letih drastično zmanjšalo in danes ZP zaposluje samo še 40 ljudi, kar je izredno malo glede na nekdanjih 150. Pri vsem tem se upravičeno postavlja vprašanje o smotrnosti nadaljnje samostojnosti enote z lastnim vodstvom.

Priključitev bi dejansko pomenila, da bi ZP Kranj v celoti spadala v pristojnost vodenja direktorja OE ZD Kranj, glede na trenutno organizacijo OZG-ja, pa bi lahko dejavnost zobozdravstva imelo svojega vodjo, tako kot so organizirane tudi druge službe (npr. splošna medicina, laboratorij itd). Dolgoročno bi priključitev lahko prinesla tudi združevanje in posledično zmanjševanje določenega kadra in dejavnosti, ki sedaj potekajo ločeno v obeh enotah, takšen primer sta npr. blagajna in nabava materiala. Gre torej za ukrep, ki predstavlja veliko racionalizacijo poslovanja.

Predlagano spremembo vsebuje 3. Člen Odloka o spremembah in dopolnitvah Odloka o preoblikovanju OZG.

1. ***Druge spremembe***

V okviru tretjega sklopa sprememb Odloka o preoblikovanju OZG, smo uvrstili še vključitev predstavnika zaposlenih OE Uprava v Svet OZG ter prenos funkcije vodenja OE Uprava na direktorja zavoda.

Trenutno veljavni Statut OZG-ja v 22. Členu določa, da ima vsaka Organizacijska enota Osnovnega zdravstva Gorenjske, svojega predstavnika v svetu zavoda, pri čemer pa je OE Uprava izrecno izključena. Vključitev predstavnika zaposlenih OE Uprava pomeni, da bodo na prihodnjih volitvah tudi zaposleni v OE Uprava lahko volili svojega predstavnika. Do spremembe v številu članov Sveta OZG in v deležu glasov, ki pripada posameznemu predstavniku zaposlenih, pa ne bo prišlo, saj bo ZP s priključitvijo izgubila svojega predstavnika v Svetu OZG. Predlagana sprememba prinaša predvsem enakopravno izenačenje položaja zaposlenih v vseh Organizacijskih enotah znotraj zavoda OZG.

Druga pomembnejša sprememba pa je ta, da direktor zavoda, poleg obstoječih zadolžitev, prevzame še vodenje OE Uprava. Odlok namreč v 24. In 25. Členu določa, da posamezno Organizacijsko enoto vodi direktor ter določa tudi pogoje za njegovo imenovanje in njegovo pristojnosti. OE Uprava nima lastnega direktorja, do sedaj je deloma te posle že opravljal direktor zavoda. Gre torej za nujno potrebno formalno ureditev, na podlagi katere bo direktor zavoda lahko polnopravno opravljal tudi posle vodenja OE Uprava, pri čemer pa predlagana sprememba ne posega v samo organizacijo delovanja zavoda OZG in nima nobenih finančnih posledic.

Predlagano spremembo vsebuje 6. Člen Odloka o spremembah in dopolnitvah Odloka o preoblikovanju OZG.

1. ***Zaključek***

Pripojitev OE ZP Kanj k OE ZD Kranj, predstavlja eno izmed statusnih sprememb zavoda. Odlok o preoblikovanju OZG-ja v 2. In 3. Odstavku 4. Člena določa, da je sprejem odločitve o tej statusni spremembi v pristojnosti občin ustanoviteljic, ki morajo odločitev sprejeti soglasno, svet OZG pa je tisti organ, ki občinam ustanoviteljicam statusno spremembo predlaga, nazadnje pa je potrebna še objava v Uradnem listu RS. S sprejemom Odloka o spremembah in dopolnitvah Odloka o preoblikovanju OZG, bo potrebna tudi uskladitev sprememb v Statutu OZG-ja, za katerega velja, da predlagane spremembe potrdi Svet OZG, potem pa jih soglasno sprejmejo vse občine ustanoviteljice, kar bo obravnavano na eni prihodnjih sej Sveta OZG.

V prilogi tega dopisa se nahaja besedilo Odloka o spremembah in dopolnitvah Odloka o preoblikovanju Osnovnega zdravstva Gorenjske, za katerega predlagamo da ga uvrstite in sprejmete na eni prihodnjih sej občinskega sveta.

S spoštovanjem,

Direktor zavoda

Jože Veternik, univ.dipl.ekon.

Na podlagi Odloka o preoblikovanju Osnovnega zdravstva Gorenjske (Ur. list RS, št. 101/04, 69/2005) ter

* 16. člena statuta Občine Bled (Ur. list RS, št. 67/2009 – uradno prečiščeno besedilo),
* 16. člena statuta Občine Bohinj (Ur. vestnik občine Bohinj, št. 8/2007),
* 16. člena statuta Občine Cerklje (Ur. vestnik občine Cerklje, št. 3/2010),
* 16 člena statuta Občine Gorenja vas – Poljane (Ur. vestnik Gorenjske, št. 22/1999, 80/2001),
* 13. člena statuta Občine Jesenice (Ur. list RS, št. 1/2006, 102/2007, 34/2009),
* 20. člena statuta Občine Jezersko (Ur. vestnik Gorenjske, št. 20/2002, 23/2002, 28/2003),
* 16. člena statuta Občine Kranjska gora (Ur. list RS, št. 55/2007, 45/2010),
* 18. člena statuta Mestne občine Kranj (Ur. list RS, št. 33/2007),
* 12. člena statuta Občine Naklo (Ur. list RS, št. 88/2007),
* 16. člena statuta Občine Preddvor (Ur. list RS, št. 8/2009),
* 16. člena statuta Občine Radovljica (Ur. vestnik Gorenjske, št. 23/1999, 19/2000),
* 24. člena statuta Občine Šenčur (Ur. list RS, št. 9/2004, 25/2006),
* 16. člena statuta Občine Škofja Loka ( Ur. list RS, št. 33/2010),
* 18. člena statuta Občine Tržič (Ur. list RS, št. 15/1999, 20/2001 in 79/2001),
* 16. člena statuta Občine Železniki (Ur. list RS, št. 46/2009, 47/2010),
* 16. člena statuta Občine Žiri (Ur. vestnik Gorenjske, št. 18/1999),
* 18. člena statuta Občine Žirovnica (Ur. list RS, št. 23/1999, 71/2001,109/2001, 39/2006, 61/2007, 98/2009),

je

Občinski svet Občine Bled na\_\_\_\_\_\_\_ seji, dne \_\_\_\_\_\_,

Občinski svet Občine Bohinj na\_\_\_\_\_\_ seji, dne\_\_\_\_\_\_\_,

Občinski svet Občine Cerklje na \_\_\_\_\_seji, dne \_\_\_\_\_\_,

Občinski svet Občine Gorenja vas – Poljane na \_\_\_\_\_\_\_ seji, dne\_\_\_\_\_\_\_,

Občinski svet Občine Jesenice na\_\_\_\_\_\_\_ seji, dne \_\_\_\_\_\_\_,

Občinski svet Občine Jezersko na\_\_\_\_\_\_\_ seji, dne \_\_\_\_\_\_,

Občinski svet Občine Kranjska gora na\_\_\_\_\_\_ seji, dne \_\_\_\_\_\_,

Občinski svet Mestne občine Kranj na\_\_\_\_\_ seji, dne \_\_\_\_\_\_,

Občinski svet Občine Naklo na \_\_\_\_\_ seji, dne \_\_\_\_\_\_,

Občinski svet Občine Preddvor na \_\_\_\_\_ seji, dne \_\_\_\_\_\_,

Občinski svet Občine Radovljica na \_\_\_\_\_\_ seji, dne \_\_\_\_\_,

Občinski svet Občine Šenčur na \_\_\_\_\_\_ seji, dne \_\_\_\_\_\_,

Občinski svet Občine Škofja Loka na \_\_\_\_\_ seji, dne \_\_\_\_\_\_,

Občinski svet Občine Tržič na \_\_\_\_\_ seji, dne \_\_\_\_\_\_\_,

Občinski svet Občine Železniki na \_\_\_\_\_\_ seji, dne \_\_\_\_\_\_\_,

Občinski svet Občine Žiri na \_\_\_\_ seji, dne\_\_\_\_\_\_\_,

Občinski svet Občine Žirovnica na\_\_\_\_\_ seji, dne \_\_\_\_\_\_\_,

sprejel

**ODLOK O SPREMEMBAH IN DOPOLNITVAH**

**ODLOKA O PREOBLIKOVANJU OSNOVNEGA ZDRAVSTVA GORENJSKE**

1. Člen

Besedilo 1. Odstavka 2. Člena se spremeni tako, da se doda besedilo »Občina Gorje, s sedežem v Zgornjih Gorjah, Zgornje Gorje 6, kot pravna naslednica Občine Bled«.

1. Člen

Besedilo točke c.) prvega odstavka 4. Člena se spremeni tako, da se na koncu doda beseda »Zdravstvena postaja Naklo«.

1. Člen

Besedilo točke d.) prvega odstavka 4. Člena se v celoti črta.

1. člen

Besedilo 11. Člena se spremeni tako, da se beseda »25« nadomesti z besedo »26« in beseda »17« se nadomesti z besedo »18«.

1. Člen

Besedilo točke a) 12. člena se v celoti nadomesti z besedilom, ki se glasi:

»Predstavniki ustanoviteljic imajo skupno 9 glasov, ki so porazdeljeni na posamezno ustanoviteljico v sorazmerju z deležem prebivalcev na njenem področju glede na število vseh prebivalcev ustanoviteljic in znaša za Občino Bled 0,40 glasov, za Občino Bohinj 0,24 glasov, za Občino Cerklje 0,29 glasov, za Občino Gorenja vas – Poljane 0,31 glasov, za Občino Gorje 0,11 glasov, za Občino Jesenice 1,00 glas, za Občino Jezersko 0,03 glasov, za Občino Kranjska gora 0,25 glasov, za Mestno občino Kranj 2,36 glasov, za Občino Naklo 0,22 glasov, za Občino Preddvor 0,14 glasov, za Občino Radovljica 0,84 glasov, za Občino Šenčur 0,38 glasov, za Občino Škofja Loka 1,01 glasov, za Občino Tržič 0,70 glasov, za Občino Železniki 0,31 glasov, za Občino Žiri 0,23 glasov in za Občino Žirovnica 0,19 glasov.«

1. Člen

V 19. členu se doda nova g.) točka z vsebino:

»Opravlja funkcijo direktorja OE Uprave«.

1. Člen

(a) Odlok o spremembah in dopolnitvah Odloka o preoblikovanju Osnovnega zdravstva Gorenjske sprejmejo v enakem besedilu občinski sveti občin ustanoviteljic.

(b) Odlok o spremembah in dopolnitvah Odloka o preoblikovanju Osnovnega zdravstva Gorenjske začne veljati 15. dan po objavi v Uradnem listu Republike Slovenije.

|  |  |
| --- | --- |
| Številka: | Mestna občina Kranj |
| Datum: | Mohor Bogataj, župan |
|  |  |
| Številka: | Občina Radovljica |
| Datum: | Ciril Globočnik, župan |
|  |  |
| Številka: | Občina Bled |
| Datum: | Janez Fajfar, župan |
| Številka: | Občina Bohinj |
| Datum: | Franc Kramar, župan |
|  |  |
| Številka: | Občina Jesenice |
| Datum: | Tomaž Tom Mencinger, župan |
|  |  |
| Številka: | Občina Žirovnica |
| Datum: | Leopold Pogačar, župan |
|  |  |
| Številka: | Občina Kranjska gora |
| Datum: | Jure Žerjav, župan |
|  |  |
| Številka: | Občina Cerklje na Gorenjskem |
| Datum: | Franc Čebulj, župan |
|  |  |
| Številka: | Občina Naklo |
| Datum: | Marko Mravlja, župan |
|  |  |
| Številka: | Občina Preddvor |
| Datum: | Miran Zadnikar, župan |
|  |  |
| Številka: | Občina Jezersko |
| Datum: | Jure Markič, župan |
|  |  |
| Številka: | Občina Šenčur |
| Datum: | Miro Kozelj, župan |
|  |  |
| Številka: | Občina Škofja Loka |
| Datum: | Miha Ješe, župan |
|  |  |
| Številka: | Občina Gorenja vas - Poljane |
| Datum: | Milan Čadež, župan |
|  |  |
| Številka: | Občina Železniki |
| Datum: | Mihael Prevc, župan |
|  |  |
| Številka: | Občina Žiri |
| Datum: | Janez Žakelj, župan |
|  |  |
| Številka: | Občina Tržič |
| Datum: | mag. Borut Sajovic, župan |